Predzmluvné informácie pre spotrebiteľa a Formulár na odstúpenie od zmluvy
Poskytované v súlade s § 3 ods. 1 zákona č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov

Obchodné meno, sídlo, adresa a ostatné kontaktné údaje predávajúceho: Martina Hanková, Kšinná 327, 956 41 Kšinná, web: www.mhankova.sk, e- mail: mhankova@mhankova.sk,  tel. : 0919 325 234,  ( ďalej len „predávajúci“)
Hlavné vlastnosti tovaru/služby: sú uvedené pri každom tovare/službe.
Cena tovaru/služby: celková cena tovaru/služby vrátane dane z pridanej hodnoty je určená pri každom tovare/službe.
Platobné podmienky: platba kartou, Tatra pay, bankový prevod.
Dodacie podmienky: predávajúci dodá spotrebiteľovi tovar/službu v termíne uvedenom pri jednotlivom tovare/službe, najneskôr však do 3 mesiacov od skončenia projektu. V cene tovaru je zahrnutá  doprava.
Odstúpenie od zmluvy:  spotrebiteľ je oprávnený odstúpiť od zmluvy v prípade, ak mu najneskôr do 3 mesiacov od skončenia projektu nebude dodaný tovar/služba. 
Zodpovednosť za vady: ak ide o vadu tovaru/služby, ktorú možno odstrániť, má spotrebiteľ právo, aby bola bezplatne, včas a riadne odstránená. Predávajúci je povinný vadu bez zbytočného odkladu odstrániť. Spotrebiteľ môže namiesto odstránenia vady požadovať výmenu veci, alebo ak sa vada týka len súčasti veci, výmenu súčasti, ak tým predávajúcemu nevzniknú neprimerané náklady vzhľadom na cenu tovaru alebo závažnosť vady.
Dĺžka trvania zmluvy: zmluva nadobúda platnosť dňom jej uzatvorenia prostredníctvom elektronických prostriedkov a účinnosť uhradením finančnej podpory projektu. Zmluva môže byť ukončená odstúpením od zmluvy alebo môže zaniknúť z iných dôvodov v nej uvedených.
Dozor a riešenie sporov: orgánom dozoru je Slovenská obchodná inšpekcia (SOI), Inšpektorát SOI pre Trenčiansky kraj, Hurbanova 59, 911 01  Trenčín  . Ak spotrebiteľ nie je spokojný s  vybavením reklamácie alebo sa domnieva, že jeho práva boli v  rámci zmluvného vzťahu s  predávajúcim porušené, má právo obrátiť sa na predávajúceho so žiadosťou o nápravu. Ak predávajúci na takúto žiadosť odpovie zamietavo alebo na ňu neodpovie do 30 dní odo dňa jej odoslania, spotrebiteľ má právo v súlade so zákonom č. 391/2015 Z. z. o alternatívnom riešení spotrebiteľských sporov a o zmene a doplnení niektorých zákonov, podať návrh na začatie alternatívneho riešenia sporu subjektu alternatívneho riešenia sporov. Subjektom alternatívneho riešenia sporov je SOI alebo iná príslušná oprávnená právnická osoba zapísaná v zozname subjektov alternatívneho riešenia sporov vedenom Ministerstvom hospodárstva Slovenskej republiky. Spotrebiteľ môže na podanie návrhu na alternatívne riešenie svojho sporu využiť platformu pre riešenie sporov on-line, ktorá je dostupná na  webovej stránke http://ec.europa.eu/consumers/odr/. Podaním návrhu spotrebiteľa na  alternatívne riešenie sporu nie je dotknutá možnosť spotrebiteľa obrátiť sa na súd.
Formulár na odstúpenie od Zmluvy:
(vyplňte a zašlite tento formulár v prípade, že si želáte odstúpiť od Zmluvy)

Komu: Martina Hanková, Kšinná 327, 956 41 Kšinná, 
zapísaná v Živnostenskom registri Okresného úradu Bánovce nad Bebravou, číslo živnostenského registra: 310-11368
mhankova@mhankova.sk,0919 325 234, www.mhankova.sk.

[bookmark: _Hlk115208351]Týmto oznamujem, že v súlade so zákonom č. 102/2014 Z.z. v znení neskorších predpisov odstupujem od zmluvy na tento tovar/od zmluvy o poskytnutí tejto služby*

[bookmark: _Hlk115208416]Dátum objednania/dátum prijatia* :.............................................................................................
Meno a priezvisko spotrebiteľa....................................................................................................
Adresa spotrebiteľa.......................................................................................................................
Podpis spotrebiteľa (iba ak sa tento formulár podáva v listinnej podobe)....................................
Dátum........................................... 			
* Nehodiace sa prečiarknite

